kardosdrur/scandi-wiki huggingface dataset:
Nordisk Krydser

Nordisk Krydser eller 5½ m Nordisk Krydser er en klassebåd.
 
Bådklassen er blevet tegnet af mange forskellige konstruktører. Den første blev bygget i 1930, den sidste blev fremstillet i 1962. Den er tegnet som kombineret kapsejlads og turbåd.

De fleste Nordiske Krydsere er medlem af DFÆL (Dansk Forening for Ældre Lystfartøjer).
 
I alt er der i dag omkring 15-20 kendte Nordiske Krydsere i Danmark og ca. 10 i Tyskland. I Sverige er der bygget ca. 60 og ca. 40 af dem skulle være tilbage.

Eksterne henvisninger 
nk.oju.dk
nordiskkryssare.org

Sejlbåde
Ætsning

Ætsning bruges inden for grafik til bearbejdning af metalplader til tryk. Afdækkes pladen med syrefast materiale, fremstår et motiv i det udækkede område, når pladen lægges i syrebad. Ved aquatinte-ætsning dækkes hele pladen af bittesmå harpikskorn, som brændes fast på pladen og bruges som grundlag for områder, der skal ætses. Derved kan de ætsede områder aftørres for tryksværte uden at blive helt hvide: aquatintekornene giver en grund, som kan sammenlignes med raster, som vi kender fra avisfoto. På den måde kan motivet tilføres gråtoner på flader. Jo længere tids ætsning, des mørkere bliver området på trykket.

Ved stregætsning afdækkes et større område på pladen med syrebestandig lak, hvorefter den ønskede streg ridses i lakken. Derved afdækkes området i den ridsede streg, og syren kan ætse netop her.

Kunstens teknikker
Hillevi Wahl

Hillevi Wahl (født 28. juni 1965) er en svensk forfatter, kronikør og foredragsholder. Wahl voksede op i et misbrugerhjem og måtte tidligt lære at tage vare på sig selv. Sin barndom og opvækst har hun beskrevet i bogen 'Kärleksbarnet. Hendes bøger er udgivet på forlagene Norstedts, Rabén & Sjögren og Kalla kulor.
Hun er i dag tilbagevendende klummeskriver i blandt andet Metro, Kommunalarbetaren og Allas.

 Bibliografi 
 En fuskmammas bekännelser (2004)
 Från fuskmamma till Supermamma (2005)
 Tjocka tanten rockar fett (2006)
 Kärleksbarnet (2006)
 Hjälp, jag ska bli tvåbarnsmamma (2007)
 Hungerflickan (2010)
 Extremt kul! Du kan, du vill, du törs! (2011)
 Elliot hittar en farfar'' (2012)

Eksterne links 
 Hillevi Wahls website

 

Faglitterære forfattere fra Sverige
Essayister fra Sverige
Selvbiografer fra Sverige
Svensksprogede forfattere fra Sverige
Dennis Albrethsen

Dennis Albrethsen er en dansk stuntkoordinator og stuntman. Dennis Albrethsen har siden 1988 arbejdet med stunt og stuntkoordinering; i film og tv-branchen, reklamebranchen. Han har desuden bl.a. undervist på Den Danske Filmskole . Udover sit virke som som stuntkoordinator og stuntman er Dennis Albrethsen uddannet og praktiserer som psykolog.

Dennis Albrethsen har som stuntmand/stuntkoordinator været med på film- og tv-produktioner såsom DR´s: Rejseholdet, Livvagterne, Forbrydelsen, Lykke mv. samt spillefilm såsom: Pusher, Adams æbler, Far til fire, Hævnen m.fl.

Eksterne links 

 
 DR's Forbrydelsen 
 Den Danske Filmskole 
 Stuntman Dennis Albrethsen 
 Psykolog Dennis Albrethsen 

Filmfolk fra Danmark
Stuntman
Solbjerg Stationsby

Solbjerg Stationsby er en landsby i det østlige Himmerland. Bebyggelsen har ca. 100 indbyggere, byen ligger i Rebild Kommune og Region Nordjylland. I den østlige del af byen ligger den gamle jernbanestation Solbjerg Station, som var station på Aalborg-Hadsund Jernbane, men nedlagt i 1969. Stationen er i dag indrettet som villa, og pakhuset bruges i dag som bilgarage. Byen ligger i Region Nordjylland, Rebild Kommune og Solbjerg Sogn. Byen er beliggende beliggende tæt på Ravnborgskoven.

I byen finder du Solbjerg Stationsby Vandværk.

Fra byen er der 2 km til Solbjerg, 10 km til Terndrup og 12 km til Hadsund.

Historie 

Byen er opstået omkring stationen i 1900. Byens udviklingsmuligheder var hæmmede af, at stationen lå lige ved Ravnsborg Skov, hvilket forhindrede en byudvikling mod nord, øst og syd; kun mod vest langs landevejen kunne den udvikle sig. Dertil kom, at landsbyen af samme navn et par kilometer nordpå var forholdsvis stor og havde blandt andet sognets kirke, skole, smedie. Stationsbyen voksede efterhånden til omkring 25 husstande. Den havde i mange år egen købmandsforretning. Byen havde tidligere et savværk og posthus.

Byens navn 
Byen har fået navnet Solbjerg Stationsby fordi byen var oprindeligt var en stationsby og fordi navnet Solbjerg var brugt til byen Solbjerg nord for byen. Da jernbanen blev nedlagt den 31. marts 1969 stoppede byens udvikling. Få år efter blev der lavet cykelsti, hvor jernbanen lå.

Noter

Litteratur 
 Karl-Erik Frandsen: Vang og tægt. Studier over dyrkningssystemer og agrarstrukturer i Danmarks landsbyer 1682-83; Bygd 1983; 
 Henrik Pedersen: De danske Landbrug fremstillet paa Grundlag af Forarbejderne til Christian V.s Matrikel 1688; København 1928 (genoptryk ved Landbohistorisk Selskab, København 1975); 
 J.P. Trap: Statistisk-topographisk Beskrivelse af Kongeriget Danmark, Andet Bind; Kjøbenhavn 1859

Eksterne henvisninger 
 Matrikelkort 1899-1964 
 Geodætisk Instituts kort 1928

Lokaliteter i Rebild Kommune
Donga (Benin)

Donga er et departement i Benin. Det ligger centralt  i den vestlige del af landet og grænser til departementetrne Atakora, Borgou og Collines, det grænser også til landet Togo mod vest. Donga blev oprettet etter reformen i 1999, da de oprindelige seks departmenter blev inddelt  i tolv nye departementer; før 1999, var Donga en del af departementet Atakora.

Administrativ inddeling
Donga er inddelt i fem kommuner. 

Bassila
Copargo
Djougou Rural
Djougou
Ouaké

Benins departementer
Ole Pedersen (maler)

Ole Pedersen (29. september 1856 i Farum – 11. april 1898 på Frederiksberg) var en dansk maler.

Efter at være blevet smedesvend aftjente Pedersen sin værnepligt som søfyrbøder ved Marinen. Derefter var han i en årrække landpostbud i Kongens Lyngby, men malede og tegnede samtidig i sin fritid; først i en alder af 26 år lykkedes det ham, der fra dreng af havde øvet sig i at tegne og male, at komme ind på den tekniske skole i København; i 1883 begyndte han på Kunstakademiet, som han allerede i 1886 kunne forlade med afgangsbevis. Samme år udstillede han på Charlottenborg to billeder med køer og kalve; 1888 fik han, efter at være kommet hjem fra sin første rejse til Italien og Paris, Den Sødringske Opmuntringspræmie for Fra en hedemark. i 1889 solgte han et større arbejde, Fra en fårefold, til Nationalgalleriet, det befinder sig nu på Fyns Kunstmuseum. Skønt han til tider mindede om Theodor Philipsens udtryk og motivvalg, han var primært dyremaler, ejede han dog ikke dennes frihed og konsekvens i farvedyrkelsen. Pedersen var fra 1889 lærer ved Det tekniske Selskabs Skole i København og ægtede 28. november 1890 Laura Catharina Maria Schack (1860 - 1928), datter af maleren, major Sophus Schack.

Eksterne henvisninger 
 

 
 

Malere fra Danmark
Personer fra Farum
Danskere i 1800-tallet
Dyremalere
Postfolk fra Danmark
Mats Jonasson

Mats Gunnar Jonasson (født 1945 i Målerås) er en svensk glas-designer. Han er kendt for sine graverede krystalglasskulpturer med motiver af bl.a. flora og fauna fremstillet på Målerås Glasbruk i Småland, en del af Glasriget, i det sydige Sverige. Hans produkter markedsføres og sælges over hele verden.

Jonasson er bestyrelsesformand for Mats Jonasson Design AB og Målerås Gjuteri AB, og han er bestyrelsesmedlem i Målerås Glasbruk AB og AB Glasriket En Aktör För Regionens Utveckling.

Kildehenvisninger

Eksterne henvisninger 
 Officiel hjemmeside 

Kunstnere fra Sverige
Dante Di Loreto

Dante Di Loreto er en amerikansk forfatter og producer, bedst kendt som executive producer for serien Glee .

Karrierer 

Før han med Ryan Murphy og Brad Falchuk skaber Glee, producerede Di Loreto flere shows for kabel-og broadcast-tv samt et udvalg af film. Hans produktion omfatter Pretty/Handsome, My Lousiana Sky, Temple Grandin og Die, Mommie, Die!, som blev ved Sundance Film Festival blev tildelt Special Jury Prize. 

Di Loreto fungerer i øjeblikket som formand for Production for Ryan Murphy Television, i tillæg som executive producer for Glee. Før han kom til Ryan Murphy, overvågede Di Loreto filmudvikling for Bill Kenwright Ltd

Personlige liv 
Di Loreto er uddannet på University of California, Santa Barbara. Han ejer også en MFA fra American Film Institute . Han bor i øjeblikket i Los Angeles, Californien .

Kilde 

Manuskriptforfattere fra USA
Tv-producere fra USA
The Little Matchgirl

The Little Matchgirl er en amerikansk animeret kortfilm af Roger Allers fra 2006. Filmen er baseret på eventyret om Den lille pige med svovlstikkerne af H.C. Andersen.

Handling 
I de sneklædte gader i en russisk by byder en en lille pige tændstikker til salg. De forbipasserende ignorerer pigen, og da hun stiller sig op på soklen til en gadelampe for at få opmærksomhed, bliver hun sat tilbage på jorden. Pigen trækker sig tilbage til en baggård. Hun fryser, mangler ordentlige sko, og vælger defor efter lidt tøven at antænde en af tændstikkerne for at få lidt varme.
I skæret fra ilden fremkommer en kamin som hun varmer sig ved, men pludselig slukker tændstikken og synet forsvinder. Den anden tændstik leder hende til et veldækket bord, den tredje ændrer bringer hende ind i en fantasi med en kanetur, der ender ved en statelig villa. En godmodig gammel dame åbner døren og ser glad på pigen. Da tændstikken er ved at brænde ud og synet dermed vil forsvinde, antænder pigen alle sine resterende tre tændstikker. Hermed fortsætter fantasien og den bedstemorlignende kvinde omfavner pigen og en dør åbnes og afslører et velsmykket juletræ. Lysene på træet forvandles til stjerner på himlen. I sneen ligger den frosne pige. Ånden fra den gamle kvinde dukker frem og tager pigens ånd med.

Produktion 
The Little Matchgirl var oprindeligt planlagt som en scene i Fantasia 2006. Filmen, der var planlagt til at efterfølge Fantasia 2000, blev dog aldrig realiseret. I stedet blev scenen omdannet til en særskilt kortfilm. The Little Matchgirl kombinerer traditionel animation med computer-animerede elementer. Filmen havde premiere på Festival d’Animation Annecy den 5. Juni 2006 og blev efterfølgende udgivet på DVD på specialudgaven af Den lille Havfrue i 2006.

Filmmusikken i The Little Matchgirl er fra Alexander Borodins Nocturne ra Anden Strygekvartet i D-Dur, Opus 55.

Priser og nomineringer 
The Little Matchgirl blev nomineret i 2007 til en oscar i kategorien bedste animerede kortfilm, men tabte til filmen The Danish Poet.

Eksterne henvisninger 
 
 The Little Matchgirl på bcdb.com

Amerikanske film fra 2006
Animationsfilm fra USA
Film baseret på værker af H.C. Andersen
Film fra Danmark (administrationskategori)
Barrister

Barrister er en titel, der betegner en advokat med ret til at anlægge sag ved domstolene i England og Wales.

En barrister er altid medlem af en Inn of Court. I retssager kan en barrister både repræsentere tiltalte og anklageren. En barrister kan altså arbejde for anklageren i én retssag og for forsvaret i en anden. Barristers, der arbejder for staten, kaldes crown barristers og får instruks fra anklagemyndigheden, mens forsvaret får instruks fra de anklagedes egentlige advokater: solicitors. I god tid inden retssagen skal barristeren rådføre sig med dem, barristeren skal repræsentere i retten (og på den baggrund fremlægge sagen).
I resten af Storbritannien (Skotland og Nordirland) skelnes ikke mellem solicitors og barristers. Det gør der heller ikke i andre lande, der anvender common law.

Eksterne henvisninger 
 EU-kommissionen: Juridiske erhverv - England og Wales: Barrister European Commission - European Judicial Network - Legal professions - England and Wales
 Bar Council (barristers in England and Wales)
 Australian Bar Association (barristers in the Commonwealth of Australia)
 Hong Kong Bar Association (barristers in Hong Kong)
 Bar Library of Northern Ireland 
 Faculty of Advocates (advocates in Scotland) 
 Further material on advocates in Scotland 
 Irish Bar Council (barristers in the Republic of Ireland)
 List of Australian law links, including several bar associations 
 Bar Association of New South Wales (Australia)
 Victorian Bar Association (Australia)
 Queensland Bar Association (Australia)
 South Australian Bar Association (Australia)
 Western Australian Bar Association (Australia)
 Law Society of Upper Canada
 Law Society of Hong Kong
 Christopher Van Twest, BC Barrister

Jura
Kouffo

Kouffo er et departement i Benin. Det liggeri den sydvestlige del af  landet og grænser til departementerne Mono, Zou og Atlantique; desuden grænser det til landet Togo mod vest. Før reformen i 1999, hvor de oprindelige seks departementer i Benin blev inddelt i tolv nye departementer, var Kouffo del af departementet Mono.

Størstedelen af befolkningen i departementet taler sproget  Aja.

Administrativ inddeling
Kouffo er inddelt i fem kommuner. 

Aplahoué
Djakotomey
Klouékanmè
Lalo
Toviklin

Benins departementer
Albert Kahns Verdensarkiv

Albert Kahns Verdensarkiv eller "Jordens Arkiv" ("les Archives de la Planète" (ADLP) ) er en samling af fotografier og film, optaget mellem 1909 og 1931. Optagelserne blev finansieret af rigmanden Albert Kahn og indeholder billeder fra 50 lande af bl.a. personer, bygninger og kulturer der i dag er forsvundet.

Historie 
I 1909 rejste Kahn sammen med sin chauffør og fotograf Alfred Dutertre til Japan på forretningsrejse og kom hjem med mange fotografier fra rejsen.

Rejsen fik ham til at starte et projekt og fotografisk samling med dokumentation fra hele jorden. Han udpegede Jean Brunhes som projektets leder og sendte fotografer af sted til alle kontinenter for at dokumentere jorden og dens folkeslag med brug af de første farvefotografier – baseret på autochromemetoden.

Mellem 1909 og 1931 blev der samlet omkring 72.000 farvefotografier og 183.000 meter film. Disse udgør i dag en unik historisk dokumentation fra 50 lande og er i mange af landene de første kendte fotografiske optagelser.

Kahns fotografer begyndte at dokumentere Frankrig i 1914, kun nogle få dage efter 1. verdenskrigs udbrud, og nåede i samarbejde med militæret at dokumentere krigens rædseler, men også hverdags- og bondelivet.

Efter Wall Street-krakket i 1929 mistede Kahn sin formue og måtte indstille projektet.

Bidragydere 
Albert Kahn udsendte flere forskellige fotografer for at optage billeder rundt i verden. Blandt de mest produktive findes følgende personer:

Arkiver og arkivalier
Fotografi
Aplahoué

Aplahoué er en by og en kommune i departementet Kouffo i Benin. Kommunen har et areal på 572 kvadratkilometer og havde i 2002 en befolkning på  indbyggere..

References
 

Byer i Benin
Kommuner i Benin
High Frame Rate

High Frame Rate eller HFR er et digitalt billedformat, der er optaget med og viser dobbelt så mange eller flere end de sædvanlige 24 billeder per sekund. Det resulterer i, at seerne oplever mindre flimmer, skarpere billeder og færre hakkende bevægelser. Forbedringerne opleves især ved 3D-film. I 3D-action-sekvenser optaget med 24 billeder per sekund oplever man pauser mellem de hurtige 3D-billeder og kan derved opleve problemer med at fokusere på billederne. Det er denne "pause" mellem billederne, der gør, at nogle tilskuere føler sig syge eller dårligt tilpas ved at se film i 3D. 

Formatet blev introduceret med udgivelsen af Peter Jacksons filmtrilogi Hobbitten, der lægger ud med Hobbitten - en uventet rejse. Den havde premiere i december 2012 og er optaget med en billedhastighed på 48 billeder per sekund. Andre filmskabere, som har tænkt sig at anvende high frame rate, er James Cameron i sine Avatar-efterfølgere, og Andy Serkis i sin filmatiseing af George Orwells Animal Farm.

Referencer

Filmteknikker
Kristelig Arbejdsgiverforening

Arbejdsgiverforeningen KA (tidl. Kristelig Arbejdsgiverforening) er en dansk tværfaglig arbejdsgiverorganisation, der bygger på det kristne livs- og menneskesyn.

Foreningen har rødder tilbage til Kristeligt Dansk Fællesforbund (KDF), der blev grundlagt i 1899, og som i 1931 blev opdelt i KA og lønmodtagerorganisationen Kristelig Fagbevægelse (Krifa), der i dag er en af KA's største overenskomstpartner. Ud over værdigrundlaget deler organisationerne en grundlæggende modvilje mod strejker og blokader og går i stedet ind for at løse konflikter på arbejdsmarkedet med forhandling, mægling eller faglig voldgift.

Frem til 1960'erne havde KA fremgang i antallet af medlemmer, men var i de kommende år faldende, så det i midten af 1980'erne var på et par hundrede. I 2007 var der ca. 800 medlemsvirksomheder, og i 2012 omkring 1.000. Hovedsædet er beliggende i Randers. KA beskæftiger 13 ansatte.

I lighed med Krifa er KA ikke medlem af nogen hovedorganisation som eksempelvis Dansk Arbejdsgiverforening.

Kilder og eksterne henvisninger 
 KA's hjemmeside
 Om Kristelig Arbejdsgiverforening på 'Den Store Danske Encyklopædi''

Referencer 

Etableret i 1931
Arbejdsgiverforeninger fra Danmark
Tyknæbbet dværgryle

Tyknæbbet dværgryle (Calidris pusilla) er en vadefugl, der yngler i det nordlige Nordamerika og overvintrer i Syd- og Mellemamerika. Den er set nogle få gange i Danmark.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Gill, F & D Donsker (Eds). 2012. IOC World Bird Names (v 3.2) www.worldbirdnames.org 
 Avibase - the world bird database

Eksterne henvisninger 
 “DK listen” hos www.netfugl.dk  Tyknæbbet dværgryle i Danmark

Arktis' fugle
Fugle fra Alaska
Fugle fra Canada
Mågevadefugle
De 8 vidners vidnesbyrd

De 8 vidners vidnesbyrd er et kort afsnit i Mormons Bog, som er skrevet af Joseph Smith og underskrevet af 8 vidner. Før dette vidnesbyrd kommer de 3 vidners vidnesbyrd. I den første udgave af Mormons Bog fra 1830 stod der i modsætning til nuværende udgaver, at Joseph Smith var forfatteren af Mormons Bog. De 8 vidner var: Christian Whitmer, Jacob Whitmer, Peter Whitmer, John Whitmer, Hiram Page, Joseph Smith senior, Hyrum Smith og Samuel H. Smith. 
I selve teksten står der, at Joseph Smith har vist de ovenstående vidner de såkaldte guldplader, som han ifølge mormonismen oversatte til Mormons Bog. Der står også, at vidnerne rørte ved pladerne.

Kilder 
 Om Mormons Bogs vidner 
 1830-udgaven af vidnernes vidnesbyrd 
 Nuværende danske udgave af de otte vidners vidnesbyrd 

Mormons Bog
Køge Nord Station

Køge Nord er en station på København-Ringsted-banen og Køge Bugt-banen. Den blev indviet sammen med København-Ringsted-banen 31. maj 2019 og åbnet for almindelig drift dagen efter.

Stationen ligger nord for Køge ved Ølsemagle, på begge sider af Køge Bugt Motorvejen. På østsiden ligger S-banen Køge Bugt-banen, hvor der er to spor med hver sin sideliggende perron. På vestsiden ligger København-Ringsted-banen med to øperroner ved to sidespor og med to gennemgående spor i midten. Fra stationen er der sporforbindelse til Køge Station; denne strækning er dog ikke taget i drift. En bro, der er udformet som et rør tværs over motorvejen, forbinder de to dele af stationen samt en busterminal på vestsiden.

Stationen og forbindelsesbroen er designet af Cobe, arkitektfirmaet Dissing + Weitling og det rådgivende ingeniørfirma COWI.

Placeringen af stationen er valgt ud fra tilgængelighed og lokale ønsker fra Køge Kommune.

Kilder

Eksterne links 

 København-Ringsted - bane.dk 

S-togs-stationer
Nord Station
Rødhalset ryle

Rødhalset ryle (Calidris ruficollis) er en vadefugl, der yngler i det nordvestlige Nordamerika og Østsibirien. Den overvintrer i Sydøstasien samt Australien og New Zealand. Den er set nogle få gange i Danmark.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .

Eksterne henvisninger 
 Netfugl.dk 
 “DK listen” hos www.netfugl.dk  Rødhalset ryle i Danmark

Mågevadefugle
Arktis' fugle
Fugle fra Alaska
Fugle fra Nordasien
Hvidrygget ryle

Hvidrygget ryle (Calidris fuscicollis) er en vadefugl, der yngler i det nordlige Canada og Østsibirien. Den overvintrer i Sydamerika og er set nogle få gange i Danmark.

Kilder 
 Klaus Malling Olsen, Danmarks fugle – en oversigt, Dansk Ornitologisk Forening 1992, .
 Gill, F & D Donsker (Eds). 2012. IOC World Bird Names (v 3.2) www.worldbirdnames.org

Eksterne henvisninger 
 “DK listen” hos www.netfugl.dk  Hvidrygget ryle i Danmark

Mågevadefugle
Arktis' fugle
Bairdsryle

Bairdsryle (Calidris bairdii) er en vadefugl, der yngler fra Østsibirien til det vestlige Grønland. Den er set nogle få gange i Danmark. Fuglen er opkaldt efter den amerikanske naturforsker Spencer Fullerton Baird (1823–1887).

Kilder 
 BirdLife International 2012. Calidris bairdii. In: IUCN 2012. IUCN røde liste over truede arter. Version 2012.2. www.iucnredlist.org. Hentet 29-11-2012
 Gill, F & D Donsker (Eds). 2012. IOC World Bird Names (v 3.2) www.worldbirdnames.org

Eksterne henvisninger 
 “DK listen” hos www.netfugl.dk  Bairdsryle i Danmark

Mågevadefugle
Grønlands fugle
Fugle fra Alaska
Fugle fra Canada
Th

Th kan henvise til:

 Forkortelse for grundstoffet Thorium 
 .th - Toplevel-domæne for Thailand
 Þ - Et bogstav i det angelsaksiske og islandske alfabet
 Runen ᚦ (thurs/thorn) translittereres oftest th
Thaya

Thaya (tjekkisk: Dyje) er en biflod til Morava. Floden er 290 km lang og løber for en stor dels vedkommende i grænselandet mellem Østrig og Tjekkiet, uden at den dog præcis er grænse mellem de to lande. 135 km ligger i Østrig og 155 km ligger i Tjekkiet.

Thayas kildefloder er Deutsche Thaya og Moravská Dyje (tysk: Mährische Thaya), der løber sammen i byen Raabs an der Thaya i Niederösterreich i Østrig.

Vigtige byer langs floden er:

 Raabs an der Thaya
 Drosendorf
 Vranov nad Dyjí
 Hardegg
 Znojmo
 Laa an der Thaya 
 Lednice 
 Břeclav

Noter

Eksterne henvisninger 

 Statistik Austria
 Austria Forum

Floder i Østrig
Floder i Tjekkiet
Ötscher

Ötscher er et bjergmassiv beliggende i de Nordlige Kalkalper i det sydvestlige Niederösterreich i bjerggruppen Ybbstaler Alpen.

Selve bjergtoppen Ötscher er 1.893 m og ligger på grænsen mellem distrikterne Lillienfeld og Scheibbs. I bjergmassivet findes også det 1.849 høje Taubenstein og det 1.552 m høje Kleiner Ötscher.

Lackenhof am Ötscher er områdets største vintersportssted. Der findes 9 liftanlæg med en kapacitet på 10.000 personer i timen. Pisterne har en samlet længde på 19 km.

Kilder 
 Lackenhof am Ötscher
 Naturpark Ötscher-Tormäuer

Bjerge i Alperne
Bjerge i Østrig
Toni Lee Larsen

Toni Lee Larsen (født i 1967). Toni Lee Larsen var fra 1990 til 2000 ansat på Ditas a/s som bl.a projektleder.
I 2002 blev hun ansat på Vejle Musikteater, hvor hun i dag er direktør. Musikteatret har ca. 100 ansatte, og ejes af Vejle Kommune. Toni Lee Larsen er desuden formand for markedsføringsindsatsen i brancheforeningen Danske koncert- og kulturhuse, samt medlem af tradeboardet Dansk Live (spillesteder og festivaler) og DKK (Danske Koncert- og kulturhuse). Desuden er hun medlem af VL gruppe 28, og sidder i tænketanken på Nørrebro Teater.

Referencer 

Teaterledere fra Danmark
Solbjerg Station

Solbjerg Station har flere betydninger:
 Fasanvej Station – en station i København med binavnet Solbjerg Station.
 Solbjerg Station (Himmerland) – en nedlagt station i landsbyen Solbjerg Stationsby i Himmerland.
 Solbjerg By Station – en nedlagt station i landsbyen Solbjerg i Himmerland.
 Solberg Station – en nedlagt station i Norge.
 Solbjerg Station (Aarhus) – en foreslået, men ikke vedtaget, fremtidig station i Aarhus-bydelen Solbjerg på en ny banestrækning mellem Aarhus og Horsens
Værdifællesskab

Man har et værdifællesskab  når man lever under samme vilkår.

Eksempelvis er Europa ikke et værdifællesskab, men EU er det har et regelsæt der gælder alle medlemmer, og for at komme i fællesskabet skal man opfylde nogle fastsatte regler.

Reference 

Ord og vendinger